
 DR.30.10.2003 

 

14 

USUL 

 
KAJIAN SEPARUH PENGGAL 

RANCANGAN MALAYSIA KELAPAN (2001-2005) 

 

11.07 pagi. 

Perdana Menteri dan Menteri Kewangan [Dato Seri Dr. Mahathir bin 
Mohamad]:  Tuan Yang di-Pertua, dengan nama Allah Yang Maha Pemurah Lagi Maha 
Penyayang, saya dengan sukacitanya berdiri di Dewan yang mulia ini untuk 
mengemukakan usul seperti berikut: 

“Bahawa Dewan ini, 

menyedari akan pertumbuhan ekonomi yang membanggakan dan 
pencapaian matlamat sosioekonomi yang baik meskipun terjejas akibat 
keadaan ekonomi global yang bergolak dalam tempoh tiga tahun pertama 
Rancangan Malaysia Kelapan; 

mengambil maklum dan menyokong usaha berterusan Kerajaan bagi 
mencapai pertumbuhan seimbang dan mapan dalam tempoh 2004-2005; 

melulus Kajian Separuh Penggal Rancangan Malaysia Kelapan yang 
bertujuan melaksanakan strategi dan program serta menyediakan 
peruntukan bagi mencapai matlamat dan iltizam Dasar Wawasan Negara 
seperti yang dibentangkan dalam Kertas Perintah Bil. 30 Tahun 2003; 

Bahawa dalam meluluskan Kajian Separuh Penggal, Dewan yang mulia 
ini menyeru seluruh rakyat Malaysia supaya berusaha dengan keazaman 
yang teguh dan terus menyokong Kerajaan untuk membina Malaysia 
sebagai sebuah negara yang bersatu padu, adil, berdaya tahan dan 
berdaya saing”. 

Tuan Yang di-Pertua:  Ya, sila, sila teruskan. 

Perdana Menteri:  Tuan Yang di-Pertua, saya bentangkan Kajian Separuh 
Penggal Rancangan Malaysia Kelapan untuk dibahaskan oleh Ahli-ahli Yang Berhormat di 
Dewan yang mulia ini.  Kajian ini adalah pendekatan dan cara kita untuk menentukan 
rancangan kita dapat dikemaskan dan mencapai matlamatnya. 

Tuan Yang di-Pertua, dua bulan yang lepas kita telah menyambut ulang tahun ke-
46 kemerdekaan negara dengan amat meriah.  Diimbas sekali kita sudah mara begitu jauh 
dari hari Sabtu 1957 yang bersejarah itu apabila kita berjaya membebaskan diri daripada 
belenggu penjajah selama lebih 446 tahun. 

 Ketika itu negara kita miskin dan pendapatan purata kita ialah USD300 seorang.  
Rakyat tidak terlalu berharap kepada pembangunan, jauh sekali kepada taraf hidup yang 
lebih baik.  Ramai daripada rakyat dan orang asing yang percaya kaum-kaum di Malaya 
akan bermusuhan dan orang Melayu yang menjadi majoriti akan merebut kuasa dan 
menindas kaum-kaum lain.  Dengan itu keadaan akan menjadi tidak stabil dan prestasi 
pembangunan negara akan merosot. Sangkaan ini memang menjadi kenyataan di 
kebanyakan tanah takluk kuasa Eropah yang mencapai kemerdekaan.   

 Alhamdulillah sangkaan semua pihak meleset. Malaysia telah membangun dengan 
pesat sehingga menjadi negara yang membangun yang termaju di dunia.  Dalam tempoh 
hanya 46 tahun, dari sebuah negara yang bergantung kepada getah dan timah sahaja, kita 
telah menjadi negara industri pembuatan dan sekarang negara industri maklumat yang 
canggih.  Pendapatan purata meningkat kepada hampir USD4,000 manakala kadar celik 
huruf kini sebanyak 94.1%.  Kita telah berjaya mengeluarkan sejumlah 94,320 orang 
golongan profesional.  Daripada jumlah ini 13,869 orang adalah doktor, 41,747 engineers 
dan 10,688 peguam.   



14 USUL. KAJIAN SEPARUH PENGGAL RANCANGAN MALAYSIA KELAPAN (2001-2005). 11.07 pagi. Perdana Menteri dan Menteri Kewangan [Dato Seri Dr. Mahathir bin Mohamad]: Tuan Yang di-Pertua, dengan nama Allah Yang Maha Pemurah Lagi Maha Penyayang, saya dengan sukacitanya berdiri di Dewan yang mulia ini untuk mengemukakan usul seperti berikut: "Bahawa Dewan ini, menyedari akan pertumbuhan ekonomi yang membanggakan dan pencapaian matlamat sosioekonomi yang baik meskipun terjejas akibat keadaan ekonomi global yang bergolak dalam tempoh tiga tahun pertama Rancangan Malaysia Kelapan; mengambil maklum dan menyokong usaha berterusan Kerajaan bagi mencapai pertumbuhan seimbang dan mapan dalam tempoh 2004-2005; melulus Kajian Separuh Penggal Rancangan Malaysia Kelapan yang bertujuan melaksanakan strategi dan program serta menyediakan peruntukan bagi mencapai matlamat dan iltizam Dasar Wawasan Negara seperti yang dibentangkan dalam Kertas Perintah Bil. 30 Tahun 2003; Bahawa dalam meluluskan Kajian Separuh Penggal, Dewan yang mulia ini menyeru seluruh rakyat Malaysia supaya berusaha dengan keazaman yang teguh dan terus menyokong Kerajaan untuk membina Malaysia sebagai sebuah negara yang bersatu padu, adil, berdaya tahan dan berdaya saing". Tuan Yang di-Pertua: Ya, sila, sila teruskan. Perdana Menteri: Tuan Yang di-Pertua, saya bentangkan Kajian Separuh Penggal Rancangan Malaysia Kelapan untuk dibahaskan oleh Ahli-ahli Yang Berhormat di Dewan yang mulia ini. Kajian ini adalah pendekatan dan cara kita untuk menentukan rancangan kita dapat dikemaskan dan mencapai matlamatnya. Tuan Yang di-Pertua, dua bulan yang lepas kita telah menyambut ulang tahun ke- 46 kemerdekaan negara dengan amat meriah. Diimbas sekali kita sudah mara begitu jauh dari hari Sabtu 1957 yang bersejarah itu apabila kita berjaya membebaskan diri daripada belenggu penjajah selama lebih 446 tahun. Ketika itu negara kita miskin dan pendapatan purata kita ialah USD300 seorang. Rakyat tidak terlalu berharap kepada pembangunan, jauh sekali kepada taraf hidup yang lebih baik. Ramai daripada rakyat dan orang asing yang percaya kaum-kaum di Malaya akan bermusuhan dan orang Melayu yang menjadi majoriti akan merebut kuasa dan menindas kaum-kaum lain. Dengan itu keadaan akan menjadi tidak stabil dan prestasi pembangunan negara akan merosot. Sangkaan ini memang menjadi kenyataan di kebanyakan tanah takluk kuasa Eropah yang mencapai kemerdekaan. Alhamdulillah sangkaan semua pihak meleset. Malaysia telah membangun dengan pesat sehingga menjadi negara yang membangun yang termaju di dunia. Dalam tempoh hanya 46 tahun, dari sebuah negara yang bergantung kepada getah dan timah sahaja, kita telah menjadi negara industri pembuatan dan sekarang negara industri maklumat yang canggih. Pendapatan purata meningkat kepada hampir USD4,000 manakala kadar celik huruf kini sebanyak 94.1%. Kita telah berjaya mengeluarkan sejumlah 94,320 orang golongan profesional. Daripada jumlah ini 13,869 orang adalah doktor, 41,747 engineers dan 10,688 peguam.